*': •'• ***** 
'.•"v. "A A: 
ir if 
• n. •-' KOMMISSIONEN FOR DE EUROPÆISKE FÆLLESSKABER 
Bruxelles, den 13.05.1998 
KOM(1998) 296 endelig udg. 
n t Meddelelse fra Kommissionen 
til Europa-Parlamentet og Rådet 
Effektivisering af reglerne om det indre marked 
i-'* i 

COM(1998)296 
Meddelelse fra Kommissionen 
til Europa-Parlamentet og Rådet 
Effektivisering af reglerne om det indre marked 
(1) Handlingsplanen for det indre marked1 opfordrer medlemsstaterne og Kommis­
sionen til at arbejde sammen for at gøre reglerne om det indre marked mere effek­
tive. Siden vedtagelsen af handlingsplanen i juni 1997 har der været fokuseret 
meget på det såkaldte "gennemførelsesunderskud", dvs. de direktiver, som er 
vedtaget af Rådet og Parlamentet, og som medlemsstaterne ikke har gennemført 
rettidigt. I løbet af det sidste år er andelen af direktiver, der endnu ikke er gennem­
ført i alle medlemsstater, blevet næsten halveret, fra 35% i juni 1997 til 18% pr. 
1. maj 1998. Dette mønster skal fastholdes, og Kommissionen vil nøje overvåge 
medlemsstaternes indsat på dette område og tilskynde til yderligere forbedringer. 
Kommissionen finder derfor, at de tidsplaner, der blev etableret under handlings­
planen for at hjælpe medlemsstaterne med at eliminere forsinkelserne i gennem­
førelsen, skal anvendes systematisk for at undgå yderligere forsinkelser i frem­
tiden2. Kommissionen skal desuden i stigende omfang være opmærksom på kvali­
teten af de nationale gennemførelsesforanstaltninger og de nationale myndigheders 
håndhævelse af reglerne om det indre marked. Det indebærer også, at den skal 
overveje sin egen rolle nærmere og de muligheder, den har for at sikre en korrekt 
håndhævelse af reglerne om det indre marked. 
(2) Klare og forståelige regler er et vigtigt element i Kommissionens lovgivnings­
politik. En af målsætningerne for denne politik er at skabe en lovgivningsramme, 
som tilskynder virksomheder og borgere til at udnytte deres rettigheder på det 
indre marked, uden at der pålægges dem unødige lovgivningsbyrder. Kommis­
sionen vil fortsat tage aktiv del i formuleringen af retningslinjer for udarbejdelse af 
EU-lovgivning for at imødekomme deklaration nr. 39 i Amsterdam-traktaten. Men 
de regler, som virksomhederne og borgerne skal overholde, vedtages af medlems­
staterne, og her er lovgivningskvaliteten også af afgørende betydning for en 
effektiv gennemførelse. Det er derfor hensigtsmæssigt, at der under gennem­
førelsen etableres en uformel mekanisme med gensidig information og dialog 
mellem medlemsstaterne og Kommissionen for at nå frem til en fælles fremgangs­
måde. 
(3) En ensartet håndhævelse af reglerne om det indre marked er afgørende betydning 
for, at der skabes tillid inden for erhvervslivet. Administrativt samarbejde er nøglen 
til effektiv og konsekvent anvendelse af de vedtagne regler i hele EU. De nationale 
embedsmænd skal opmuntres til at dele deres knowhow og erfaringer med anven­
delsen af reglerne om det indre marked, ikke kun på ad hoc-basis, men også på en 
mere struktureret måde, f.eks. ved at der afholdes seminarer med støtte fra 
1 CSE (97) 1 endelig udg. af 4. juni 1997 
2 Dette og de øvrige forslag i denne meddelelse belyses nærmere i vedlagte arbejdsdokument 
(SEK(1998)903). 
Karolus-programmet, eller procedurer, såsom gensidig revision og gennemgang 
foretaget af kolleger, eller via de koordinationscentre, der er etableret på grundlag 
af handlingsplanen. 
(4) Hvis medlemsstaterne undlader at leve op til deres forpligtelser, indleder Kommis­
sionen omgående overtrædelsesprocedurer. Kommissionen vil arbejde videre på at 
strømline sin forvaltning af overtrædelsessagerne og vil insistere på, at medlems­
staterne nøje overholder reglerne. De nationale domstole spiller i øvrigt en afgø­
rende rolle på dette område. 
1. Kommissionen opfordrer derfor Rådet til: 
• at understrege over for medlemsstaterne, at de skal intensivere deres indsats for at 
efterkomme deres forpligtelser til at gennemføre lovgivningen om det indre 
marked fuldt ud, rettidigt og på et tilfredsstillende kvalitetsniveau. 
• at nå til enighed om, at medlemsstaterne skal overholde de tidsplaner, de har 
indsendt i henhold til handlingsplanen, samt fortsætte med at indsende tidsplaner 
vedrørende alle nye foranstaltninger på det indre marked efter handlingsplanens 
udløb 
at behandle de forslag, der indgår i ovennævnte arbejdsdokument, med henblik på 
at sikre gennemførelseslovgivning af høj kvalitet 
at bekræfte medlemsstaternes intentioner om at træffe alle de nødvendige 
forholdsregler for at sikre effektiv gennemførelse af de ordninger for håndhævelse 
og problemløsning, der indføres som led i handlingsplanen eller i henhold til 
Rådets tidligere resolutioner. 
at understrege, at medlemsstaterne skal overholde fristerne for besvarelse af 
Kommissionens åbningsskrivelser og begrundede udtalelser i overensstemmelse 
med deres forpligtelser i henhold til handlingsplanen. 

ISSN 0254-1459 
KOM(98) 296 endelig udg. 
DOKUMENTER 
DA 10 09 02 01 
Katalognummer : CB-CO-98-335-DA-C 
ISBN 92-78-36426-6 
Kontoret for De Europæiske Fællesskabers Officielle Publikationer 
L-2985 Luxembourg